เสนอใช้ป่าโกงกางลดความรุนแรงซึนามิ
ประชาไท -- 29 ธ.ค. 2547นักวิชาการเสนอใช้ป่าโกงกางช่วยลดผลกระทบจากคลื่นยักษ์ซึนามิ รศ.ดร. เป็นหนึ่ง วานิชชัย จากสถาบันเทคโนโลยีแห่งเอเชีย เสนอทางเลือกป้องกันภัยซึนามิ ด้วยการปลูกป่าโกงกาง ระบุ ช่วยลดความรุนแรงจากคลื่นซึนามิได้ ทั้งนี้ จากการวิจัยในต่างประเทศพบว่าต้นไม้ที่มีลักษณะที่มีพุ่มหนาแน่น และมีรากที่สามารถยึดเหนี่ยวได้ดี จะสามารถลดแรงปะทะจากคลื่นซึนามิที่มีแรงปะทะมหาศาล การปลูกต้นไม้เพื่อลดแรงปะทะจากคลื่นนี้เรียกว่าGreen Belt ซึ่งอาจจะเป็นต้นโกงกางหรือต้นไม้อื่นที่มีลักษณะเดียวกันก็ได้ อย่างไรก็ตาม ดร. เป็นหนึ่งยอมรับว่า Green Belt อาจจะมีข้อจำกัดสำหรับพื้นที่ที่เป็นสถานที่ท่องเที่ยว แต่สำหรับพื้นที่ที่ไม่ใช่สถานที่ท่องเที่ยว เช่นป่าชายเลน การสร้าง Green Belt ก็น่าจะเป็นทางเลือกที่ดี ก่อนหน้านี้มีข่าวว่า หมู่บ้านชาวประมงแห่งหนึ่งในประเทศพม่า ซึ่งได้รับผลกระทบจากคลื่นยักษ์ซึนามิแต่ปรากฏว่า มีผู้เสียชีวิตน้อยกว่าที่อื่น เนื่องจากป่าโกงกางในพื้นที่ช่วยลดแรงของคลื่นที่โถมเข้าฝั่งได้ 
ประชาไท -- 29 ธ.ค. 2547 นักวิชาการเสนอใช้ป่าโกงกางช่วยลดผลกระทบจากคลื่นยักษ์ซึนามิ รศ.ดร. เป็นหนึ่ง วานิชชัย จากสถาบันเทคโนโลยีแห่งเอเชีย เสนอทางเลือกป้องกันภัยซึนามิ ด้วยการปลูกป่าโกงกาง ระบุ